OpenLLM-France/wikimedia huggingface dataset:
# Davi Millsaps

Davi Millsaps (Orlando, 2 de febrer de 1988) és un antic pilot professional de motocròs nord-americà. Va competir als Campionats AMA entre el 2004 i el 2017 i en va guanyar un títol de supercross, concretament el del 2006 en la categoria Lites de la Regió Est. Abans ja havia estat nou vegades campió nacional amateur, i el 2016 va guanyar el Campionat del Canadà de motocròs amb una KTM. El seu germanastre, Bryan Johnson, és també un antic pilot de motocròs.

## Palmarès
### Títols per any

| Any | Equip | Campionat | Classe |
| 2006 | Honda | AMA Supercross | Lites (East) |
| 2016 | KTM | Campionat del Canadà | 450 |

## Referències

* ↑ «Davi Millsaps career statistics» (en anglès). racerxonline.com. [Consulta: 23 agost 2023].
* ↑ «Davi Millsaps wins the CMRC 450 Canadian Championship» (en anglès). Motocross Action Magazine, 15-08-2016.
Campions AMA de supercross 250$^{1,2}$ :
1985 - Moore/Warren
1986 - Schmit/Turpin
1987 - Surratt/Tichenor
1988 - Matiasevich/DeHoop
1989 - Matiasevich/Bradshaw
1990 - Davis/Stephenson
1991 - McGrath/Swink
1992 - McGrath/Swink
1993 - Gaddis/Henry
1994 - Huffman/Lusk
1995 - Huffman/Pichon
1996 - Windham/Pichon
1997 - Windham/Ferry
1998 - Dowd/Carmichael
1999 - Ramsey/Fonseca
2000 - Bentley/Roncada
2001 - Fonseca/Pastrana
2002 - Preston/Reed
2003 - Stewart/Jesseman
2004 - Tedesco/Stewart
2005 - Tedesco/Langston
2006 - Langston/Millsaps
2007 - Villopoto/Townley
2008 - Lawrence/Canard
2009 - Dungey/Pourcel
2010 - Weimer/Pourcel
2011 - Tickle/Barcia
2012 - Tomac/Barcia
2013 - Roczen/Hahn
2014 - Anderson/Bogle
2015 - Webb/Musquin
2016 - Webb/Stewart
2017 - Hill/Osborne
2018 - Plessinger/Osborne
2019 - Ferrandis/Sexton
2020 - Ferrandis/Sexton
2021 - Cooper/Nichols
2022 - Craig/J.Lawrence
2023 - J. i H. Lawrence :
$^1$Del 1985 al 2005 era el Campionat AMA de suprecross 125cc/SX Lites del 2006 al 2012.   $^2$Esquerra: West/Dreta: East. :
# Halwad

Halwad és una vila de Gujarat a la península de Kathiawar, Índia, a uns 137 km al sud-oest d'Ahmedabad. Antiga vila fortificada, tenia uns sis mil habitants cap a final del segle xix, dels quals 5/6 parts eren hindús i la resta musulmans. Fou la capital de l'estat de Dhrangadra. Hi ha un bonic palau construït al proper llac de Samatsar.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Carrer del Pont (Sant Boi de Llobregat)

El Carrer del Pont és una obra del municipi de Sant Boi de Llobregat (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Aquest és potser un dels conjunts més importants de Sant Boi. Està constituït per Cal Barraquer, amb les seves tres portes, la principal de les quals conserva unes dovelles en molt bon estat, les finestres d'estil gòtic tardà i un esplèndid ràfec de fusta; Cal Fises, fent cantonada a la Plaça de la Constitució amb llindes originals i una d'elles datada el 1633; Cal Drapaire, abandonada i una mica més avall, Cal Diví.
Tot el conjunt es pot datar entre els segles XIV i XVII. Les construccions són bàsicament de pedra, encara que algunes modificacions al llarg del temps són de maó, amb obertures de pedra ben escairada i algunes amb finestres treballades. Les teulades són amb teula àrab, tal com s'estila al Baix.

## Història

Aquest carrer forma part del nucli més antic de la vila. El seu nom prové del fet que al capdavall hi havia el pont per travessar el Llobregat. Des de la Plaça de la Constitució, trobem, en primer lloc i a mà dreta Can Fises, casal del 1633 (segons data de la façana), a continuació Can Barraquer, construïda a les darreries del segle xiv i principis del XV per la família Arloví, i on va viure i morir l'heroi de la Guerra de 1714, Rafael Casanova, una mica més avall hi ha el que era Cal Drapaire, masia del segle xviii sobre una base anterior i que actualment està deshabitada. Més a prop de l'antic emplaçament del Pont es troba Cal Diví.

## Referències

* 1 2 3 «Carrer del Pont». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 febrer 2016].
# Càncer de vesícula biliar

El càncer de vesícula biliar o càncer de bufeta biliar és un càncer relativament poc freqüent afectant la vesícula biliar, amb una incidència de menys de 2 casos per cada 100.000 persones a l'any als Estats Units. És particularment comú a Amèrica central i del sud, Europa central i oriental, Japó i nord de l'Índia; també és freqüent en certs grups ètnics, p. hispans i indis nadius americans. Junt amb el colangiocarcinoma, a Girona, la incidència percentual sobre el total de càncers és del 1,0%.
Si es diagnostica prou aviat, es pot curar eliminant la vesícula biliar, part del fetge i els ganglis limfàtics associats. El més freqüent es troba després que es produeixin símptomes com dolor abdominal, icterícia i vòmits, i s'ha estès a altres òrgans com el fetge.
Junt amb el colangiocarcinoma, a Catalunya, les taxes de mortalitat (x 100.000 hab.; i en % sobre el total de càncers per sexe; estandarditzades segons sexe, 2018) són: 1,71 dones; 1,63 homes; 1,68 total; 1,53% en dones; 0,69% en homes.
Es tracta d'un càncer rar que es creu que es relaciona amb la creació de càlculs biliars, que també pot conduir a la calcificació de la vesícula biliar, una malaltia coneguda com a vesícula de porcellana. La vesícula biliar de porcellana també és rara. Alguns estudis indiquen que les persones amb vesícula biliar de porcellana tenen un risc elevat de desenvolupar càncer de vesícula biliar, però altres estudis ho qüestionen. Les perspectives són pobres per a la recuperació si es troba el càncer després de començar els símptomes, amb una taxa de supervivència als cinc anys propera al 3%.

## Referències

* ↑ «CDC - Gallbladder Cancer Incidence and Death Rates» (en anglès americà), 27-09-2018. [Consulta: 10 desembre 2018].
* ↑ «Gallbladder cancer: an 'Indian' disease». Natl Med J India, 16, 4, 2003, pàg. 209–13. PMID: 14606770.
* ↑ «El càncer a Girona 2010-12. Projeccions de la incidència 2017.». [Consulta: 28 agost 2020].
* ↑ «Mortalitat». Departament de Salut. [Consulta: 30 agost 2020].
# Acciona Energia

Acciona Energia, antigament Corporación Energía Hidroeléctrica de Navarra (EHN), és una empresa de generació d'energia elèctrica a partir d'energia eòlica. La constructora Acciona va entrar com a soci industrial l'any 2003, el 2004 va comprar el 39,58% del seu capital social i, el 2005, va adquirir-ne el 100%.

## Referències

* ↑ «Acciona Energia, SA». eInforma [Consulta: 18 agost 2016].
* ↑ «Acciona compra el 39,58% de Energía Hidroeléctrica de Navarra por 307 millones». El País, 29-10-2004.
* ↑ «Acciona se hace con el 100% de Energia Eléctrica de Navarra». ABC, 21-01-2005.
# Hahake

Hahake (est) és un districte de Wallis i Futuna, dins l'illa Wallis. Té 27,8 kilòmetres quadrats i 3.950 habitants segons el cens de 2003. La capital és Matāʻutu. El districte més important, ja que hi ha l'administració territorial, el Palau Reial del regne d'Uvea, la capital i les oficines administratives. Altres llogarrets del districte són Ahoa, Aka'aka, Liku, Falaleu i Ha'afuasia. També pertanyen al districte les illes Nukuhifala, Fugalei i Luaniva.

## Enllaços externs

* Mapa ensenyant Mata-Utu
* Foto del llac de Mata-Utu(Arxivat 2009-09-25 a Wayback Machine. 2009-10-31)
# Banu Yas

«Banu Yas» té aquests significats:
* Sir Banu Yas, illa d'Abu Dhabi
* Banu Yas (confederació), confederació tribal d'Abu Dhabi i Dubai
* Guerra dels Banu Yas, 1835
# Casa a la plaça Major, 3 (Olot)

La casa a la plaça Major, 3 d'Olot (Garrotxa) és una obra eclèctica inclosa a l'Inventari del Patrimoni Arquitectònic de Catalunya.

## Descripció

És una casa entre mitgera situada a la plaça Major d'Olot. L'estructura de l'edifici és més antiga del segle XIX però va ser en aquest moment quan es van fer unes importants reformes. Disposa de baixos, amb locals comercials, i tres pisos superiors, a banda d'un àtic i sobreàtic afegits recentment. Els pisos tenen un balcó que a mesura que va pujant plantes es va fent més petit. Aquests balcons estan decorats amb pilastres, als costats, que sustenten un entaulament. Els murs de la façana varen ser estucats, jugant cromàticament amb els ocres i marrons. Conserva la cornisa original d'estuc sostinguda per mènsules i amb cassetons a sota.

## Història

Durant el segle xvi la ciutat d'Olot va viure uns moments de gran prosperitat econòmica; molts immigrants de remença arribaren a la vila i el creixement urbà es va fer necessari. S'edificaren al carrer Major -antic camí que comunicava l'església del Tura amb la l'església parroquial de Sant Esteve-, el carrer de Sant Rafael i la plaça Major.
Durant els segles XVIII, XIX i XX es van fer moltes reformes als carrers esmentats i adjacents penetrant l'estil neoclàssic i l'eclecticisme, encara que damunt de tot s'imposaren el modernisme i el noucentisme.

## Referències

* 1 2 3 «Casa de la plaça Major, 3». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2016].
# Meslin

Meslin (en bretó Melin) és un municipi francès, situat a la regió de Bretanya, al departament de Costes del Nord. L'any 1999 tenia 700 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 548 | 571 | 533 | 566 | 655 | 700 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jacqueline Carpier | UMP |
# Mesmes

El mesmes és una llengua etiòpica extinta pertanyent, ensems amb l'inor, el mesqan i el sebat bet gurage, al grup meridional de les llengües gurage occidentals, subdivisió de l'etiòpic meridional exterior.
Malgrat que encara avui dia mant individu mostra un sentiment d'identitat ètnica mesmes recolzat en diversos trets culturals distintius, el mesmes va ser abandonat com a llengua de la comunitat per ésser substituït pel hadiyya, una de les llengües cuixítiques d'Etiòpia.

## Bibliografia

* Ahland, Michael Bryan. 2004. Language death in Mesmes: a sociolinguistic and historical-comparative examination of a disappearing language. M.A. thesis. University of Texas at Arlington.

## Enllaços externs

* Entrada Mesmes a l'Ethnologue
Llengües semítiques :
Llengües semítiques occidentals i centrals :
# Molins fariners de Can Planell

Els molins fariners de Can Planell són un conjunt de Santa Margarida de Montbui (Anoia) protegits com a bé cultural d'interès local.

## Descripció

El conjunt format pel molí de Dalt, la bassa i el molí de Baix.

### Molí de Dalt

Actualment és un habitatge, de l'antic molí es conserva l'estança de la part baixa 12x4,5m. amb volta de canó. L'aigua la cedia al molí del Polvo de Baix el 1726, segons una creu de ferro que guarden els propietaris. Sembla que el propietari en aquella data era en Batista Frexas.
El molí de Dalt segueix l'estructura típica dels molins fariners del segle xviii. Es tracta d'un edifici de planta rectangular, de planta baixa, dos pisos i semi-soterrani, construït contra el talús per tal d'aprofitar el salt d'aigua. El desnivell del talús permet la construcció de la bassa del molí per emmagatzemar l'aigua.
L'aigua que alimentava el molí venia des de la resclosa a través d'un rec d'uns 280 m2 aproximadament. En arribar al molí entrava a la bassa per la banda de tramuntana.
L'espai del molí segueix la distribució típica. A baix hi ha el carcabà, un túnel voltat on estava instal·lada una roda horitzontal o rodet. A terra hi ha l'alçador del banc, palanca que servia per aixecar el rodet. Al mur de tramuntana trobem la canal de fusta anomenada pany que portava l'aigua contra el rodet. La pressió de l'aigua bellugava el rodet amb una força d'uns 0.5 CV. L'aigua sortia pel desguàs i anava cap a omplir la bassa del molí de Baix.
A la volta del carcabà hi ha el forat per on devia passar l'arbre o eix vertical que comunicava el moviment del rodet amb la sala de les moles o casal. La sala és coberta amb volta de canó.
A nivell del primer pis s'emmagatzemaven els sacs de farina i també hi havia l'habitatge del moliner.

### Molí de Baix

Bastant ben conservat, és de forma quadrada amb interiors que mesuren 4x4m. consta de planta baixa i un pis, una cúpula basteix el molí, portes adovellades amb arc de mig punt a la part baixa i primer pis i volta de canó al lloc on es molia.
El molí consta d'una sala quadrada amb teulada de quatre vessants i l'entrada a la façana de ponent. A l'interior la coberta té forma de cúpula, feta de pedra petita i pasta de fer encofrat, suportada per bigues de fusta. A dins hi ha un forn de pa, una aigüera i uns armaris encastats.
Al costat nord hi ha una escala exterior que dona accés al semi-soterrani, on antigament hi devia haver les moles. És una sala coberta amb volta de canó, hi ha restes d'una escala per accedir a l'habitatge. Hi ha un carcabà on estava ubicat el rodet i l'aigua passava des de la bassa sota el molí a través del carcabà i continuava cap al torrent.

## Història

La primera referència escrita dels dos molins, el molí de Dalt i el molí de Baix, és una escriptura conservada a l'Arxiu de la Corona d'Aragó de 1640. A l'Arxiu Comarcal de l'Anoia hi ha les escriptures de propietat del molí des del 1728.

## Referències

* 1 2 3 4 5 6 7 8 9 10 11 «Molins fariners de Can Planell». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2014].
# Mil·límetre cúbic

El mil·límetre cúbic és una unitat de volum. Es correspon amb el volum d'un cub d'un mil·límetre de costat. Equival a la milmilionèsima part d'un metre cúbic i també a un microlitre. És el tercer submúltiple del metre cúbic.
La seva abreviatura és mm³.
Equivalències
* 0,001 cm³
* 0,000 001 dm³
* 0,000 000 001 m $^3$

## Vegeu també

* Unitats de volum

## Enllaços externs

* Conversió de mil·límetre cúbic en altres unitats
# Mignanego

Mignanego (en ligur Mignanego) és un comune sparso italià, situat a la regió de la Ligúria i a la ciutat metropolitana de Gènova. El 2011 tenia 3.744 habitants. L'Ajuntament es troba a Ponteacqua.

## Geografia

Es troba a l'alta vall de Polcevera, al nord de Gènova. Té una superfície de 16,27 km² i a banda del nucli Ponteacqua hi ha les frazioni de Fumeri, Giovi, Montanesi i Paveto. Limita amb les comunes de Busalla, Campomorone, Fraconalto, Gènova, Savignone, Serra Riccò i Voltaggio.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 19 juliol 2015].
# Moorilla Hobart International 2010

El torneig de Hobart 2010, també conegut com a Moorilla Hobart International 2010, és un esdeveniment de tennis femení sobre pista dura que pertany als International tournaments de la WTA. La 17a edició del torneig es va celebrar entre l'11 i el 16 de gener de 2010 al Hobart International Tennis Centre de Hobart, Austràlia.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | A. Medina Garrigues | 3 | 6 | 6 |
| Q | A. Kudriàvtseva | 6 | 3 | 1 | 1 | A. Medina Garrigues | 6 | 5 | 6 |
| | T. Paszek | 1 | 6 | 6⁵ | 8 | G. Dulko | 1 | 7 | 1 |
| 8 | G. Dulko | 6 | 0 | 7 | | | | | | 1 | A. Medina Garrigues | 6 | 3 | 4 |
| 4 | A. Bondarenko | 6 | 3 | 6 | | | | | | 4 | A. Bondarenko | 4 | 6 | 6 |
| | A. Cornet | 4 | 6 | 2 | 4 | A. Bondarenko | 7 | 7 | | | | | | |
| | S. Peng | 2 | 1 | | 7 | J. Zheng | 5 | 5 | | | | | | |
| 7 | J. Zheng | 6 | 6 | | | | | | | | | | | | 4 | A. Bondarenko | 6 | 6 |
| 6 | A. Wozniak | 5 | 2 | | | | | | | | | | | | 2 | S. Pe'er | 2 | 4 |
| Q | K. Flipkens | 7 | 6 | | Q | K. Flipkens | 3 | 4 | | | | | | |
| | S. Errani | 7 | 6 | | | S. Errani | 6 | 6 | | | | | | |
| 3 | K. Bondarenko | 6$^8$ | 4 | | | | | | | | S. Errani | 2 | 0 | |
| 5 | C. Suárez Navarro | 7 | 3 | 6 | | | | | | 2 | S. Pe'er | 6 | 6 | |
| WC | A. Molik | 6² | 6 | 3 | 5 | C. Suárez Navarro | 6 | 6$^4$ | 5 | | | | | |
| | J. Dokić | 2 | 2 | | 2 | S. Pe'er | 4 | 7 | 7 |
| 2 | S. Pe'er | 6 | 6 | | | | | | |

## Quadre doble femení

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | Hsieh Su-wei Peng Shuai | 5 | 6 | [10] |
| | A. Medina Garrigues Magdaléna Rybáriková | 7 | 3 | [8] | 1 | Hsieh Su-wei Peng Shuai | 6⁵ | 6 | [8] |
| 3 | Gisela Dulko Zheng Jie | 3 | 4 | | | Chan Yung-jan Monica Niculescu | 7 | 4 | [10] |
| | Chan Yung-jan Monica Niculescu | 6 | 6 | | | | | | | Chan Yung-jan Monica Niculescu | 6 | 3 | [7] |
| | Iveta Benešová Lucie Hradecká | | 6⁵ | 3 | | | | | | Chuang Chia-jung Květa Peschke | 3 | 6 | [10] |
| | Chuang Chia-jung Květa Peschke | 7 | 6 | | | Chuang Chia-jung Květa Peschke | 6 | 6 | |
| | Sara Errani Roberta Vinci | 6 | 7 | | | Sara Errani Roberta Vinci | 3 | 2 | |
| 2 | Sania Mirza Virginia Ruano Pascual | 3 | 5 | | | | | | |

## Enllaços externs

* Web oficial
* Quadre individual femení Arxivat 2010-02-15 a Wayback Machine.
* Quadre doble femení Arxivat 2010-02-15 a Wayback Machine.
Hobart :
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2023
2024 :
Sony Ericsson WTA Tour 2010
< 2009
2011 > :
WTA Tour Championships, Doha  · WTA Tournament of Champions, Bali :
# Midlands (Anglaterra)

* Aquest article tracta sobre la zona territorial anglesa. Vegeu-ne altres significats a «Midlands».
Les Midlands (literalment, en català, les Terres Mitjanes) és el nom amb què es coneix l'àrea de l'actual Anglaterra que, aproximadament, es correspon amb l'ocupada pel Regne de Mèrcia a la primerenca Edat Mitjana.
L'àrea queda compresa entre Anglaterra meridional, septentrional, Ànglia de l'Est i Gal·les. La ciutat més poblada és Birmingham.
Les Midlands es divideixen entre les Midlands de l'Est i les Midlands de l'Oest.
La zona va tenir una especial importància durant la Revolució industrial del segle xviii i segle xix.

## Enllaços externs

* Mapa oficial de Midlands Arxivat 2009-03-25 a Wayback Machine.
# Midlands (Zimbàbue)

* Aquest article tracta sobre la província de Zimbàbue. Vegeu-ne altres significats a «Midlands».
Midlands és una de les deu províncies de Zimbàbue. Ocupa una àrea de 49.166 km². La capital de la província és Gweru.

## Departaments

Midlands es divideix en 7 departaments:
* Chirumhanzu
* Gokwe
* Gweru
* Kwekwe
* Mberengwa
* Shurugwi
* Zvishavane
# Midlands

«Midlands» té aquests significats:
* Midlands (Anglaterra), zona territorial d'Anglaterra que a la vegada es divideix en:
** Midlands de l'Est
** Midlands de l'Oest
* Midlands (Zimbabwe), província de Zimbabwe
# Moka Pagina Muvada

Moka Pagina Muvada o Moka Paginu Muwadu fou un estat tributari protegit del grup de Pandu Mehwas a l'agència de Rewa Kantha, província de Gujarat, presidència de Bombai, amb una superfície d'uns 2 km² i amb dos tributaris separats. Els seus ingressos estimats el 1882 eren de 23 lliures de les quals 12 lliures es pagaven com a tribut al Gaikwar de Baroda.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Mirzapur

Mirzapur (hindi: मिर्ज़ापुर, urdú: مرزا پور) és una ciutat de l'Índia capital del districte de Mirzapur a Uttar Pradesh. Segons el cens del 2001 la població era de 205.264 habitants; la població el 1872 era de 67.274 habitants, el 1881 de 85.362, el 1891 de 84.130 i el 1901 de 79.862. Està situada a 25° 09′ N, 82° 35′ E﻿ / ﻿25.15°N,82.58°E﻿ / 25.15; 82.58 a la riba dreta del Ganges. A la rodalia hi ha Bindhachal, a pocs quilòmetres al sud-oest, dins la municipalitat, amb la capella de Yindhyeshwari o Yindhyabasini (venerada pels thugs) i les ruïnes que podrien ser les de Pampapura, antiga ciutat dels bhars. La mesquita musulmana principal és la de Ganga Bibi del segle xix.

## Història

Se suposa que era un mercat comercial al riu, i s'han trobat restes del temps d'Asoka, però la fundació efectiva de la ciutat és del temps dels mogols al final del segle xvii. Els britànics la van arrabassar a un cap local anomenat Shaykh Mirza, i per això va rebre el nom de Mirzapur; és creença general a la regió que fou fundada per Raja Nanner i s'anomenava Girijapur, fins que els britànics li van donar el nom de Mirzapur, nom esmentat per primer cop entre 1760 i 1770. A l'inici del segle xix va esdevenir un centre comercial destacat sent el punt més elevat del Ganges on podien arribar els grans vaixells. El 1857 va restar tranquil·la protegida per una guarnició lleial. El 1864 l'obertura del ferrocarril de l'Índia Oriental va deixar aïllada la ciutat doncs va absorbir tot el tràfic. La municipalitat es va crear el 1867.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Mirzapur, website holandès Arxivat 2009-03-29 a Wayback Machine.
* Mirzapur City Official Website
* Weather in Mirzapur Arxivat 2002-02-01 at Archive.is
# Mite d'Etana

El Mite d'Etana era un mite mesopotàmic molt antic, on Etana, un rei de Sumer que no tenia fills, va demanar ajuda al déus per poder obtenir un hereu. El déu solar Xamaix li va enviar una àliga i amb la seva ajuda va intentar arribar al cel per obtenir una planta anomenada "de la fertilitat". Va pujar a les espatlles de l'au, però potser cansat, va caure a terra i va morir, segons una versió, encara que aquest desenllaç no queda clar. El final de la història en la seva versió més antiga s'ha perdut, però altres versions posteriors donen desenllaços diferents.
Una altra versió explicava que Etana realment no va morir, i va seguir governant sense tenir hereus. Altres versions diuen que el va succeir el seu fill Balih, i que el viatge al cel va tenir èxit. Una variant de la tràgica història explica que demanava cada dia al déu Xamaix que l'ajudés a tenir un fill, i el déu el va enviar a un lloc on hi havia una àguila i una serp que vivien al mateix arbre i disputaven pel menjar. L'àliga es menjava els fills de la serp, i els déus l'havien castigada ficant-la dins d'un pou d'on la serp no la deixava sortir. Etana va alliberar l'àliga que estava ferida, la va curar i alimentar, i l'au agraïda, el va pujar cap al cel. Allà Etana va ser portat davant del tron d'An i d'Ixtar on va suplicar a la deessa que li donés un fill, ja que la seva reina era estèril. La deessa li va donar la "planta de la fertilitat" que havia de menjar junt amb la seva dona, i així van tenir el fill esperat.

## Referències

* ↑ Dalley, Stephanie (ed.). Myths from Mesopotamia: creation, the flood, Gilgamesh, and others. Oxford: Oxford University Press, 2008, p. 180-182. ISBN 9780199538362.

## Vegeu també

* brevehistoriadelarte(castellà)
* google llibres(castellà)